5. Pente ea pinki ea tattoo ea lipalesa ka morao, etsa hore banana ba shebahale hantle Ka morago ga moo, Jesu o ile a ya Lewatleng la Galilea, moo a ilego a kopana le ba bane ba barutiwa ba gagwe, bao e bego e le barei ba dihlapi. O ile a re go bona: “Ntšhaleng morago, ke tla le dira barei ba batho.” Maina a barutiwa bao e be e le Petro, Andrea, Jakobo le Johane. Gateetee ba ile ba tlogela mošomo wa bona wa go rea dihlapi gomme ba latela Jesu. Ba ile ba sepela motseng ka moka wa Galilea ba botša batho ka Mmušo wa Jehofa. Ba be ba bolela ka wona disinagogeng, mebarakeng le diterateng. Lešaba le legolo le be le ba šala morago kae le kae moo ba bego ba eya gona. Batho ba dinageng tše dintši ba ile ba kwa ka Jesu, go akaretša le ba nageng ya kgole ya Siria.